Байдън направи дългогодишен довереник шеф на кабинета си в Белия дом Роналд Клейн се счита сред демократите за компромисна фигура и има задълбочен опит Новоизбраният президент на САЩ Джо Байдън реши кой ще е бъдещият началник на кабинета му в Белия дом . Изборът падна на дългогодишния му доверен човек Роналд ( Рон ) Клейн , съобщи екипът на Байдън в сряда вечерта , цитиран от Ройтерс . " Неговият задълбочен , разнообразен опит и способност да работи с хора от целия политически спектър е точно това , от което се нуждая от началника на кабинета на Белия дом , когато се изправяме пред този момент на кризата и обединяваме отново страната " , каза Байдън . Клейн заяви , че се чувства поласкан от доверието на избрания президент . Той щял да даде всичко , за да ръководи талантлив и разнообразен екип в Белия дом при мандата на Байдън и бъдещия вицепрезидент Камала Харис . Байдън и Клейн вече са работили заедно в Белия дом , когато Байдън бе вицепрезидент по времето на Барак Обама . Клейн , сега на 59 години , беше началник на кабинета на Байдън между 2009 и 2011 г . Той също така е работил за демократа , когато бе в американския Сенат - и когато Байдън се кандидатира за кандидат - президент на Демократическата партия през 1988 и 2008 г . В екипа за предизборната кампания на Байдън Клейн бе смятан за важен съветник - той помогна на кандидата да се подготви за телевизионните дебати и разработи графика за бъдещата политика по отношение на пандемията . През 2014 г . Обама направи Клейн координатор на реакцията на правителството на САЩ на епидемията от ебола . По време на пандемията на Covid - 19 Клейн се открои като критик на президента Доналд Тръмп . Видео , в което той обяснява какво би направило правителството на Байдън по различен начин по време на пандемията и какво иска да направи в бъдеще , привлече много внимание . Байдън обеща да превърне борбата с пандемията в свой приоритет . Изборът на Клейн успокоява прогресивните демократи С избирането на Клейн Байдън вероятно ще разсее опасенията на някои прогресивни представители сред демократите , които се опасяват , че бъдещият президент може да избере някой от другите си бивши началници на кабинети . Една от възможностите беше Стив Ричети , чиято работа като лобист предизвиква скептицизъм сред по - левите в редиците на демократите . Или Брус Рийд , който според някои е твърде умерен , за да прокарва реформи , важни за партийната база . Клейн , от друга страна , се възприема от прогресивните играчи като бъдещ партньор в Белия дом , който според тях ще бъде отворен за сътрудничество по въпроси , които са им близки , като борбата с изменението на климата и здравеопазването . Началникът на кабинета обикновено служи като “ вратар пред президента ” , изготвя политики и законодателни инициативи и често действа като връзка между Белия дом и Капитолия при преговорите за различни закони .